Festen skulle have været afholdt den 29. februar, hvor nordjyderne kunne få lov at komme ombord på Color Lines ny superspeed-færge med plads til næsten 2.000 passagerer. Color Line satser nu på at sejle jomfruturen d. 13. marts. Årsagen er, at de norske søfartsmyndigheder ikke vil godkende færgen på værftet i Finland, fordi der er problemer med at bovpropellerne laver for meget elektronisk støj, som generer navigationssystemet. Færgen skulle have været leveret til Color Line i december, men det er altså nu blevet udskudt for tredje gang.

Opsummering:
Stor folkefest i Hirtshals om ni dage er aflyst. Endnu en gang er Color Lines nye hurtigfærge, der skal indsættes på ruten til Kristianssand, blevet forsinket